12 मीटर तक चौड़ी होगी नैनवां रोड की पुलिया, शुरू हो गया काम
नहीं निकल पाते एक साथ दो वाहन
नैनवांरोड नाले की संकरी पुलिया से जल्द ही शहरवासियों को निजात मिल जाएगी। पुलिया को चौड़ा करने का काम आरयूआईडीपी ने शुरू कर दिया है।
बिजली के पोल पानी की पाइप लाइनें तो पहले शिफ्ट की जा चुकी थी। पिछले दिनों बीएसएनएल की केबलों को भी शिफ्ट कर दिया गया। पुलिया की 6 मीटर चौड़ाई को बढ़ाकर 12 मीटर किया जाएगा। इस पर करीब 25 लाख रुपए की अनुमानित लागत बताई जा रही है। पुलिया के आगे के रास्ते को पहले ही चौड़ा कर दिया गया था, लेकिन पुलिया संकरी होने से वाहन चालकों को इसका लाभ नहीं मिल पा रहा था। भारी वाहनों के निकलने के दौरान दुर्घटना का अंदेशा बना रहता है। साथ ही जाम के हालात भी बन जाते हैं। समस्या की गंभीरता को देखते हुए आरयूआईडीपी ने इसे अपने प्रोजेक्ट में शामिल किया था।
जाम की समस्या से भी निजात मिलेगी
^पुलियाको चौड़ा करने का काम शुरू हो गया है। इसके चौड़ा होने के बाद शहरवासियों को काफी राहत मिलेगी। जाम की समस्या से भी निजात मिल जाएगी। सतीशचंद्रगुप्ता, एक्सईएन, आरयूअाईडीपी
बूंदी। लाइनें शिफ्ट होने के बाद नैनवां रोड नाले की पुलिया चौड़ी करने का कार्य शुरू हो गया है।
hin_Deva hin_Deva hin_Deva hin_Deva bho_Deva hin_Deva hin_Deva